b'\n_START_ARTICLE_\nPud\n_START_PARAGRAPH_\nP\xc3\xbad (rusko \xd0\xbf\xd1\x83\xd0\xb4) je stara ruska enota za maso. Enota je enaka 40 staroruskih funtov ali 16,380481633991 kg. Uporabljali so jo v Rusiji, Belorusiji in Ukrajini. Pud je prvi\xc4\x8d omenjen v listinah iz 12. stoletja, \xc5\xa1e posebej v listinah kneza Vsevoloda Mstislavi\xc4\x8da iz leta 1134. Pud so v Sovjetski zvezi skupaj z drugimi ute\xc5\xbenimi enotami starega ruskega merskega sistema opustili leta 1924. Enoto je \xc5\xa1e vedno mo\xc4\x8d zaslediti v dokumentih, ki se nana\xc5\xa1ajo na poljedelsko proizvodnjo, najve\xc4\x8d v zvezi z \xc5\xbeitom.'